.. ehk miks siiski paberkott?    paljude meelest on see ju ka jube loodusressursi raiskamine. ent, kui valida paberi või kile kohal, siis on mõistlik võtta esimene. puit on siiski suhteliselt kiirelt  taastuv loodusvara - mõistliku majandamisega ei kao metsad niipea kuhugi. paberi tootmise suurem mure on ehk pigem selle juures kasutatavad suhteliselt suured veehulgad. paber on korduvalt tarvitatav - kui ka kott pole vanapaberist tehtud, siis ta võib hiljem vanapaberiks saada :) ja muidugi, kui poetad selle koti koledal kombel loodusesse, siis see paberkott muutub mõne aja pärast osaks loodusest.  kilekotte toodetakse aga fossiilsetest ehk sisuliselt mittetaastuvatest loodusvaradest. nendest toodetakse  veel väga palju asju tänapäeva maailmas, nt. ka elektrit. nende maavaradega on aga see jama, et ega neid tõesti ei jagu lõputult, seega püüaks neid tiba vähem kulutada? ma tean küll, igaüks tormab rääkima nüüd, et see ÜKS kilekott ei muuda midagi - aga kõik saabki alguse suhtumisest. esimene ja üks ei muuda, aga mida edasi, seda rohkem muudab..  aitähh Tellerile lahke loa eest logo kasutamiseks :)